सप्पै दी आत्मकथा—उसदे परैन्त सप्पै नै अपनी रामक्हानी सनानी शुरू करी दित्ती। उन्न आक्खेआ जे ओह् पूर्वजन्म च कश्यप रिशि दे आश्रमै च मुनि कुमारक हा। उत्थै इक होर मुनि कुमार उसदा मित्तर हा। इक बारी ओह् न्हौने आस्तै सरोबरै च उतरेआ तां उसी त्रौं-फिन्नें आला सप्प लब्भा। उन्न मित्तरै गी डराने आस्तै सप्प गी मैन्तरा दै जोरें सरौवरै दै कण्ढै पर ब’न्नी लैता। सनान करियै जिसलै उसदा मित्र कन्ढे पर पुज्जा तां सप्पै गी दिखदे गै गश खाई गेंआ। उन्न थोड़ा चिर ध्यान लाइयै मित्रै गी होशै च आन्दा ब, मित्रै नै उसी सराप दित्ता जे उब्बी उस सप्पै आला लेखा सप्प बनौ जां। उन्न जिसलै उसदे अग्गै बड़ी बिनती कीती जे ओह् सराप परताई लै, तां उसनै आक्खेंआ—“तूं सप्प बनियै जदुं इक खूहै च पौह्‌गा तां कोई म्हात्मा तुगी खूहै चा बाहर कड्ढग, तां तूं उसदा भला करियै सराप थमां मुक्त होई जागा। इयां उन्न बी उस म्हात्मा गी आक्खेआ जे उसी जदुं बी उस दी लड़ पवै तां ओह् उसो चेतै करी लै।”